Porodična disautonomija
Porodična disautonomija (FD) je rijetka, progresivni, recesivni genetički poremećaj autonomnog nervnog sustema koji utiče na razvoj i opstanak čulnog nervnog sistema, simpatičkih i nekih u parasimpatičkih neurona u autonomnom i senzornom nervnom sistemu. FD rezultira promjenjivim simptomima, uključujući neosjetljivost na bol, nemogućnost stvaranja suza, loš rast i labilan krvni pritisak (epizodna hipertenzija i posturna hipotenzija). Osobe sa FD imaju česte krize povraćanja, pneumoniju, probleme s govorom i kretanjem, otežano gutanje, neodgovarajuću percepciju topline, bola i okusa, kao i nestabilan krvni pritisak i gastrointestinalnu dismotilnost. O bolesti, prvobitno su izvijestili dr. Conrad Milton Riley i Richard Lawrence Day, 1949. FD je jedan od primjera grupe poremećaja poznatih kao nasljedne senzorne i autonomne neuropatije (HSAN). Sve HSAN karakterizira široko rasprostranjena senzorna disfunkcija i varijabilna autonomna disfunkcija, uzrokovane nepotpunim razvojem senzornih i autonomnih neurona. Vjeruje se da se poremećaji genetički međusobno razlikuju .